O‘zbekistonlik gimnastikachi AQShda uchta medal qo‘lga kiritdi

AQShning Mayami shahrida badiiy gimnastika bo‘yicha o‘tkazilgan Gold Coast International Cup 2014 an’anaviy xalqaro turnirida o‘zbekistonlik sportchi Taxmina Ikromova uchta medalni qo‘lga kiritdi. Bu haqda O‘zbekiston Olimpiya qo‘mitasi rasmiy sayti xabar berdi.

Uchinchi marta tashkil qilingan musobaqada AQSh, O‘zbekiston, Kanada, Rossiya, Ukraina kabi o‘nga yaqin davlatning yosh badiiy gimnastikachilari kuch sinashdi.
Ushbu xalqaro turnirda O‘zbekiston terma jamoasi tarkibida samarqandlik badiiy gimnastikachi qizlar — Taxmina Ikromova, Farzona Usmonova, Maftuna Muhitdinova, Bahora Adhamova, Shahrizoda Qayumova, Sulton Rasulova, Nuriniso Usmonova va Maftuna Shamsiyeva ishtirok etdi.
Uch kunlik musobaqalar natijalariga ko‘ra, iqtidorli sportchi Taxmina Ikromova predmetlarsiz bajariladigan mashqda oltin, obruch va koptok yordamida bajariladigan mashqlarda esa kumush medalga sazovor bo‘ldi.
Shuningdek, Taxmina ko‘pkurash musobaqalarida ham o‘z mahoratini ko‘rsatib, eng yuqori ballga erishdi va yana bir bor oltin medal bilan mukofotlandi.